
Θεσσαλονίκη, 31 Αυγούστου 2026 

ΔΕΛΤΙΟ ΤΥΠΟΥ
		
ΝΟΗΣΙΣ after dark: Cosmic Vibes
Μουσική, visuals, τέχνη και cocktails κάτω από τον θόλο του Πλανηταρίου

Το ΝΟΗΣΙΣ κατεβάζει τα φώτα και ανεβάζει τις συχνότητες για μια βραδιά όπου το Διάστημα γίνεται ήχος και εικόνα. Το Σάββατο 12 Σεπτεμβρίου 2026, στις 21:00, μουσική, visuals, τέχνη και cocktails συναντώνται κάτω από τον θόλο του Πλανηταρίου, σε μια εμπειρία που συνδέει την επιστήμη με τη σύγχρονη δημιουργία. 
Η εκδήλωση «ΝΟΗΣΙΣ after dark: Cosmic Vibes» προσκαλεί το κοινό σε ένα οπτικοακουστικό ταξίδι, όπου η ηλεκτρονική μουσική, τα visuals, οι Art & Science installations και το after party δημιουργούν μια ξεχωριστή νυχτερινή εμπειρία με φόντο το Σύμπαν.
Ζωντανή ηλεκτρονική μουσική και visuals στο Πλανητάριο
Ο Αδάμ Σιάγας παρουσιάζει το ηλεκτρονικό μουσικό project Tengu Ni Naru στο Πλανητάριο, με τίτλο Celestial, μεταμορφώνοντας τον θόλο σε ένα οπτικοακουστικό ταξίδι στο ηλιακό μας σύστημα.
Το project, που ξεκίνησε στη Θεσσαλονίκη, αξιοποιεί ηχητικά δεδομένα από το διάστημα, τα οποία επεξεργάζεται με synthesizers, drum machines και εφέ. Κινούμενο ανάμεσα σε ambient ατμόσφαιρες και techno αισθητική, δημιουργεί ένα ιδιαίτερο ηχητικό σύμπαν, όπου η επιστήμη συναντά τη μουσική φαντασία.
Ο Αδάμ Σιάγας είναι πολυοργανίστας μουσικός, συνθέτης και παραγωγός, με δράση στη μουσική και τις παραστατικές τέχνες. Ως Tengu Ni Naru, πειραματίζεται με ηλεκτρονικούς και ακουστικούς ήχους, δημιουργώντας ηχητικά τοπία με tribal, industrial και techno επιρροές.
Art & Science Installations
Ο Γιώτης Βράντζας και ο Σάββας Λεσπουρίδης δημιουργούν μια σειρά από Art & Science installations, όπου η εικόνα, ο ήχος και η εικαστική δημιουργία συναντούν την επιστήμη, μεταμορφώνοντας τον χώρο ειδικά για τη βραδιά.
Ο Γιώτης Βράντζας είναι σκηνοθέτης, animator και καλλιτεχνικός διευθυντής της Macine Motion Pictures. Δημιουργεί ταινίες και οπτικοακουστικά έργα, με ιδιαίτερο ενδιαφέρον για τη σχέση ιστορίας, μνήμης και εικαστικής δημιουργίας. Σχεδιάζει και παράγει πολυμεσικές εφαρμογές για μουσεία, έχοντας διακριθεί πέντε φορές στον διεθνή διαγωνισμό Museums in Short.
Ο Σάββας Λεσπουρίδης είναι αρχιτέκτονας και κινείται ανάμεσα στη ζωγραφική, τη φωτογραφία, τις κατασκευές, τη μουσική, τα κόμιξ και ό,τι οι «άλλοι» ονομάζουν Τέχνη. Με λίγα λόγια, δημιουργεί.

Party με DJ & Space Cocktails στο Planetarium Barestaurant
Μετά το live, οι DJ Kosmik και DJ Totsouko ανεβάζουν τις συχνότητες στο Planetarium Barestaurant, με μουσική, space cocktails και party κάτω από τον θόλο και τα αστέρια.

Πληροφορίες
Η εκδήλωση εντάσσεται στη σειρά δράσεων του ΝΟΗΣΙΣ που επιδιώκουν να φέρουν το κοινό σε επαφή με την επιστήμη μέσα από σύγχρονες, βιωματικές και διεπιστημονικές εμπειρίες.
Το εισιτήριο για το Live Performance στο Πλανητάριο περιλαμβάνει ένα cocktail και διατίθεται στην τιμή των 12€ στην προπώληση και 15€ στο ταμείο. Η είσοδος στο After Party είναι ελεύθερη. 
Το Live Performance στο Πλανητάριο ξεκινά στις 21:00, ενώ το After Party αρχίζει στις 22:00 στο Planetarium Barestaurant, δίνοντας τη δυνατότητα στο κοινό να συνεχίσει τη βραδιά σε χαλαρή, διαστημική ατμόσφαιρα.
Η προπώληση των εισιτηρίων πραγματοποιείται μέσω της πλατφόρμας more.com, στη διεύθυνση https://www.more.com/gr-el/tickets/music/cosmic-vibes/.
Μια βραδιά ήχου, εικόνας, τέχνης και επιστήμης, με φόντο το Σύμπαν.
Σας περιμένουμε στο ΝΟΗΣΙΣ after dark!



Παράκληση για δημοσίευση ή μετάδοση.

Για οποιαδήποτε επιπλέον πληροφορία μπορείτε να επικοινωνήσετε:
Ελισάβετ Κωνσταντίνου, Υπεύθυνη Επικοινωνίας-Προβολής, τηλ. 2310483045

